স্টেডিয়াম থেকে মাত্র ১০ মিনিটের হাঁটার পথ তার বাড়ির দূরত্ব, কৃষ্ণপুর মহল্লা। তার দুই বোন নিজ চোখে দেখলেন ছোট বোনের কৃতিত্ব। গত বছরের ডিসেম্বরে বিয়ের পিঁড়িতে বসেন ৫ বোনের মধ্যে সবার ছোট শাপলা। তার স্বামী ও আনসার দলের কোচ এক সময়ে তারকা শাটলার অহিদুজ্জামান রাজু গর্ববোধ করেন স্ত্রীর এমন অর্জনে। “সত্যিই আমি আবেগ ধরে রাখতে পারছি না। বিয়ের পর সে যে পারফরম্যান্স ধরে রাখতে পেরেছে এটা বিস্ময়ের ব্যাপার। আমার গর্বে বুক ভরে আসছে।” ত্রি-মুকুট তাকে উৎসর্গ করায় শাপলার প্রতি কৃতজ্ঞতাও জানান তিনি।